Джэду Iэниуар Ираным и цIэкIэ утыку къохьэ
Дыгъэгъазэм и 7 — 8-хэм Тегеран щекIуэкIынущ бэнэкIэ хуитымкIэ клубхэм я дунейпсо чемпионат. Абы хэтынущ Къэ бэрдей-Балъкъэрым щыщ бэнакIуэ Джэду Iэниуар — абы Ираным и «Бимех Рази» клубым и щIыхьыр зэхьэзэхуэм щи хъумэнущ.
Чемпионатыр 2018 гъэм лэжьэн щIэзыдзэну хабзэщIэхэмкIэ екIуэкIынущ. Илъэс къакIуэ къы щыщIэдзауэ абы нэхъа -пэм щы мыIауэ хагъэхьэнущ килограмм 79-м нэб лагъэ зи хьэлъагъхэм я гупыр.
«Иджыпсту си хьэлъагъыр килограмм 82-м ноблагъэ икIи гупыщIэ зэ рыхагъэхьэр си дежкIэ фIы дыдэщ», — жиIащ Джэду Iэниуар.
«Бимех Рази»-м хэту мэбанэ Олимп чемпион Яздани Хьэссэн, дунейпсо чемпион Яздани Резэ, дунейпсо зэхьэзэхуэхэм къы щыхэжаныкIа Рахими Хьэ сэнрэ Эсмаиллур Мэхь мудрэ. Iэниуар къи щы нэмыщIауэ, иран клубым ирагъэблэгъащ олимп чемпион Садулаев Абдулрашидрэ дунейпсо чемпион Цаболов Хетик-рэ.
Иран клубым хэту адыгэ щIалэр дунейпсо чемпионатым зэрыщыбэнэнумкIэ Урысейм бэнэкIэ хуитымкIэ и командэ къыхэхам и тренерхэм ягурыIуащ. Иджырей зэхьэзэхуэр щы тынущ Ярыгин Иван и цIэкIэ екIуэкI дунейпсо зэ хьэзэхуэм Джэдум зэ ры зыхуигъэхьэзыр Iыхьэ хэм ящыщ зыуэ.
Фигу къэдгъэкIыжынщи, 2016 гъэм Рио-де-Жанейрэ щекIуэкIа Олимп джэгу-хэм бэнэкIэ хуитымкIэ зэхьэзэхуэм и финал зэIущIэм Джэду Iэниуар къы щыпэщIэтауэ щытащ Ира ным и бэнакIуэ Яздани Хьэссэн. Судьяхэм я уна фэкIэ абы щыгъуэм текIуэ ныгъэр иран спортсменым иратами, Яздани и хэ -куэгъухэм адыгэ щIалэр хуабжьу ягу ирихьащ икIи я щIыхьыр дунейпсо утыкум щихъумэну зыкъыхуагъэзащ.
ЖЫЛАСЭ Замир.
